Z A P I S N I K
37. sjednice Vijeća Gradske četvrti Brezovica, 
održane 8. srpnja 2020. u sjedištu Gradske četvrti Brezovica,
 Brezovička cesta 100, s početkom u 17,00 sati


Nazočni članovi Vijeća Gradske četvrti Brezovica: 
Marina Pucević, Dario Cerovski, Damir Dasović, Tomo Ferko, Ivica Mavračić, Irena Poje-Oxenham, Božidar Puljanić, Vesna Šantek, Srećko Tatar i Žarko Vučak.

Nenazočni članovi Vijeća Gradske četvrti Brezovica:
Vladimir Iviček, potpredsjednik Vijeća.

Nazočni djelatnici Gradskog ureda za mjesnu samoupravu:
Milan Kulaš, voditelj Područnog odsjeka Brezovica (Novi Zagreb),
Lidija Špišić, stručni referent za rad gradskih četvrti i mjesnih odbora.

Sjednicu otvara gospođa Marina Pucević, predsjednica Vijeća Gradske četvrti Brezovica i pozdravlja sve nazočne.
Konstatira da sjednici nazoči 10 od 11 članova Vijeća te su stečeni uvjeti za raspravu i pravovaljano odlučivanje.
Prije utvrđivanja dnevnog reda, predsjednica otvara raspravu o zapisniku 36. sjednice.
Obzirom da se nitko ne javlja za riječ, zapisnik daje na usvajanje. 
Vijeće je jednoglasno usvojilo zapisnik 36. sjednice.
Predsjednica konstatira da su članovi Vijeća primili prijedlog dnevnog reda. Otvara raspravu. Obzirom da nema drugih prijedloga, daje prijedlog dnevnog reda na usvajanje.
 Vijeće je jednoglasno (10 „za“) usvojilo slijedeći

dnevni red:        

1. Prijedlog zaključka o produljenju zakupa prostora za rad Mjesnog odbora Havidići

2. Prijedlog zaključka o davanju mišljenja na Prijedlog odluke o izradi Urbanističkog 
    plana uređenja Groblja Kupinečki Kraljevec

3. Prijedlog zaključka o prijedlogu postavljanja uzdignutih ploha za smirivanje prometa
    u ulicama Desprimska i Kraljevečki brijegi

4. Prijedlog zaključka o davanju mišljenja na Prijedlog zaključka o pomoći građanima
    Grada Zagreba kroz dodjelu novčane pomoći i subvencioniranju kamata na kredite za    
    obnovu nekretnina oštećenih u potresu te Prijedlog zaključka o izmjenama i dopunama 
    istoga

5. Prijedlog zaključka o informiranosti Vijeća o:
    - Izvješću o poduzetim aktivnostima Grada Zagreba u pomoći građanima i pravnim
      subjektima, te saniranju šteta nastalih na imovini od prirodne nepogode (potres)

6. Pitanja, prijedlozi i obavijesti


Ad 1) Prijedlog zaključka o produljenju zakupa prostora za rad Mjesnog odbora Havidići

           Predsjednica Vijeća, Marina Pucević konstatira da su članovi Vijeća primili Prijedlog zaključka u pisanom obliku te otvara raspravu.
Obzirom da se nitko ne javlja za riječ, daje Prijedlog na usvajanje.
Vijeće je većinom glasova (9 „za“ i 1 „suzdržan“) donijelo


ZAKLJUČAK 
                            o produljenju zakupa prostora za rad Mjesnog odbora Havidići


1. Vijeće je razmotrilo zamolbu Vijeća Mjesnog odbora Havidići za produljenje zakupa prostora za rad Mjesnog odbora Havidići te ponudu Mare Smolković za zakup prostora, na adresi Kuti 1, Havidić Selo, 10253 Donji Dragonožec.


2. Vijeće je suglasno sa zamolbom Vijeća Vijeća Mjesnog odbora Havidići te ponudom Mare Smolković za produljenje zakupa prostora za rad Mjesnog odbora Havidići.
  

3. Zakup će se produljiti na period od 2 godine, od 01. rujna 2020. do 31. kolovoza 2022.,
sukladno ponudi iz točke 2. zaključka, koja je njegov sastavni dio.  


4.  Ovaj se zaključak dostavlja Gradskom uredu za mjesnu samoupravu na daljnje 
     postupanje.
                      

Ad 2) Prijedlog zaključka o davanju mišljenja na Prijedlog odluke o izradi    
          Urbanističkog plana uređenja Groblja Kupinečki Kraljevec

         Predsjednica Vijeća, Marina Pucević konstatira da su članovi Vijeća primili Prijedlog zaključka u pisanom obliku. Otvara raspravu.
         Srećko Tatar iznosi primjedbu na dostavljeni Prijedlog odluke, smatra da bi svaki, pa i ovaj Prijedlog UPU-a trebao sadržavati grafički prikaz, da se vidi što obuhvaćaju te parcele i treba zadati rok, kada i u kojem roku će se što raditi, ovako to nema smisla jer nema roka izvođenja. Moli da se zatraži grafički prikaz od nadležnog ureda.
        Predsjednica Vijeća iznosi da se ovime samo traži mišljenje Vijeća da Gradski ured krene sa izradom UPU-a, a po izradi UPU-a, dostavit će grafički prikaz, no uputit će zamolbu gđi. Bui.        
        Obzirom da se nitko ne javlja za riječ, Predsjednica Vijeća daje Prijedlog na usvajanje.
Vijeće je jednoglasno (10 „za“) donijelo

ZAKLJUČAK
               o davanju mišljenja na Prijedlog odluke o izradi Urbanističkog plana uređenja   
                                                        Groblja Kupinečki Kraljevec



1. Na zamolbu Stručne službe gradonačelnika, Vijeće Gradske četvrti Brezovica razmotrilo je Prijedlog odluke o izradi Urbanističkog plana uređenja Groblja Kupinečki Kraljevec.

2. Vijeće je suglasno s prijedlogom iz točke 1. zaključka.

3. Ovaj se zaključak dostavlja Gradskom uredu za strategijsko planiranje i razvoj Grada, 
    Sektoru za prostorno i urbanističko planiranje, Ulica Republike Austrije 18.


Ad 3) Prijedlog zaključka o prijedlogu postavljanja uzdignutih ploha za smirivanje 
           prometa u ulicama Desprimska i Kraljevečki brijegi

       Predsjednica Vijeća konstatira da su članovi Vijeća uz ovu točku dnevnog reda primili Prijedlog zaključka te presliku provedene ankete građana koji su se izjasnili po pitanju postave prometne opreme – cestovnih izbočina za smirivanje prometa, a koji žive u neposrednoj blizini lokacija koje se predlažu za postavljanje izbočina. Otvara raspravu.
       Obzirom da se nitko ne javlja za riječ, daje Prijedlog na usvajanje.
       Vijeće je većinom glasova (8 „za“, 1 „protiv“ i 1 „suzdržan“) donijelo 

ZAKLJUČAK                                                                                                                               
            o prijedlogu postavljanja uzdignutih ploha za smirivanje prometa u ulicama 
                                                       Desprimska i Kraljevečki brijegi           

1.Vijeće je razmotrilo zahtjeve građana i  Vijeća Mjesnog odbora Kupinečki Kraljevec I da se 
   zbog povećanja sigurnosti prometa, a zbog neodgovornih i nesavjesnih vozača koji voze 
   brzinom većom od dopuštene, na području Mjesnog odbora Brezovica i Mjesnog odbora 
   Kupinečki Kraljevec I  postave uzdignute plohe za smirivanje prometa. 


2.Vijeće predlaže da se uzdignute plohe za smirivanje prometa postave na sljedećim
    lokacijama: 
            - Desprimska ulica kod k.br. 10  te kod k.br. 62
            - Kraljevečki brijegi kod raskrižja s ulicom Kraljevečki brijegi III. odvojak


3. Ovaj se zaključak dostavlja Gradskom uredu za prostorno uređenje, izgradnju Grada, 
    graditeljstvo, komunalne poslove i promet, Sektoru za promet.





[bookmark: _GoBack]Ad 4) Prijedlog zaključka o davanju mišljenja na Prijedlog zaključka o pomoći 
           Građanima Grada Zagreba kroz dodjelu novčane pomoći i subvencioniranju
           kamata na kredite za obnovu nekretnina oštećenih u potresu te Prijedlog zaključka 
           o izmjenama i dopunama istoga

          Predsjednica Vijeća, Marina Pucević konstatira da su članovi Vijeća primili Prijedlog zaključka u pisanom obliku. Otvara raspravu.
Obzirom da se nitko ne javlja za riječ, Predsjednica Vijeća daje Prijedlog na usvajanje.
Vijeće je jednoglasno (10 „za“) donijelo

ZAKLJUČAK
    o davanju mišljenja na Prijedlog zaključka o pomoći građanima Grada Zagreba kroz dodjelu novčane pomoći i subvencioniranju kamata na kredite za obnovu nekretnina oštećenih u potresu te Prijedlog zaključka o izmjenama i dopunama istoga


1. Na zamolbu Stručne službe gradonačelnika, Vijeće Gradske četvrti Brezovica razmotrilo je       Prijedlog zaključka o pomoći građanima Grada Zagreba kroz dodjelu novčane pomoći i 
subvencioniranju kamata na kredite za obnovu nekretnina oštećenih u potresu te Prijedlog zaključka o izmjenama i dopunama istoga.


2. Vijeće je suglasno s prijedlozima iz točke 1. zaključka.


3. Ovaj se zaključak dostavlja Stručnoj službi gradonačelnika.


Ad 5) Prijedlog zaključka o informiranosti Vijeća o:
    - Izvješću o poduzetim aktivnostima Grada Zagreba u pomoći građanima i pravnim 
      subjektima, te saniranju šteta nastalih na imovini od prirodne nepogode (potres)


      Predsjednica Vijeća konstatira da su članovi Vijeća primili Prijedlog zaključka u pisanom obliku te otvara raspravu.
Obzirom da se nitko ne javlja za riječ, daje Prijedlog na usvajanje.
     Vijeće je jednoglasno (10 “za”) donijelo

ZAKLJUČAK
o informiranosti Vijeća

1. Vijeće Gradske četvrti Brezovica primilo je na znanje:

- Izvješće o poduzetim aktivnostima Grada Zagreba u pomoći građanima i pravnim
  subjektima, te saniranju šteta nastalih na imovini od prirodne nepogode (potres)



Ad 6) Pitanja, prijedlozi i obavijesti

     Predsjednica Vijeća informira članove da je u tijeku izvođenje radova na izgradnji kanalizacije u Strmečkoj cesti, a početak radova na izgradnji kanalizacije u Grančarskoj ulici planiran je 21. srpnja. Radovi kreću od mosta na Lomnici prema naselju Hudi Bitek. U cilju poboljšanja dinamike izvođenja, Vodooprskrba i odvodnja dogovorila je s izvođačem radova, tvrtkom Palir, rad sa dvije ekipe.
     Vezano uz problem ilegalnog odlaganja otpada kod groblja  u Brezovici, Damir Dasović  traži da se postavi ploča „zabranjeno odlaganje smeća“. Problematika je bila na sjednici Mjesnog odbora Brezovica. Nadalje, iznosi da treba promijeniti smjer kamere kod groblja budući da  je usmjerena prema poslovnoj zgradi na Golobreškoj ulici tako da nema svrhe.
      Predsjednica Vijeća iznosi da je nakon sjednice Mjesnog odbora kontaktirala Komunalno redarstvo za postavljanje ploče te su obećali da će je postaviti. Danas je također kontaktirala Komunalno i Poljoprivredno redarstvo da zajedno obiđu teren. Moli članove Vijeća da dostave lokacije koje treba urediti kako bi ih proslijedila prije obilaska. Za kameru je pisala voditelju Podružnice Gradska groblja g. Šegoti. Naveo je da Gradska groblja od iduće godine imaju plan da cijelo groblje pokriju kamerama.
      Vesna Šantek pita na koji način riješiti problem zapuštenih zemljišta  gdje nisu riješeni imovinsko-pravni odnosi, odn. u toku su sudski sporovi između nasljednika.
       Predsjednica Vijeća iznosi da su nerješeni imovinsko-pravni odnosi  najveći uzrok koji koči uređivanje zemljišta s čime je suočeno i komunalno i poljoprivredno redarstvo. Sada poljoprivredni redar više ne šalje opomene, već kazne vlasnicima zapuštenih zemljišta.
       Irena Poe Oxenham iznosi problem divljeg odlagališta otpada u Brezovičkom polju iza dvorca prema Botincu te navodi da je tamo naveženo stotine kamiona otpada.
       Predsjednica Vijeća iznosi da će pozvati komunalnog redara da izađe obiđe lokaciju. Preporuka MUP-a je da ukoliko netko primijeti navoženje otpada da slika registarske pločice vozila te odmah javi VI. policijskoj postaji.
        Božidar Puljanić iznosi da je razbijeno srednje staklo nadstrešnice na autobusnom stajalištu u Grančarskoj ulici kod kbr. 16 i bočno staklo nadstrešnice u Brezovičkoj cesti, kod kbr. 100. Moli da se traži zamjena.
      Vesna Šantek iznosi da treba zatražiti čišćenje zapuštenog imanja  koje se nalazi kod raskrižja Golobreške i Gornjodemerske ulice.
      Obzirom da se nitko ne javlja za riječ, predsjednica Vijeća najavljuje da će se iduća sjednica održati krajem kolovoza te zaključuje rad 37. sjednice Vijeća.

     Dovršeno u 17,20 sati.

        Zapisnik izradila:
           Lidija Špišić



KLASA:026-03/20-001/37
URBROJ:251-06-11-8-20-2
Brezovica, 8. srpnja 2020.

                                                                                                           Predsjednica
                                                                                                    Vijeća Gradske četvrti
                                                                                                             Brezovica

                                                                                               Marina Pucević, bacc.oec., v.r.

